section_heading: Computatio civilis
paragraph_text: Još je u rimskom pravu vrijedilo pravilo quod generationes tot gradus (prijevod: Koliko poroda toliko stupnjeva). Tako se prema tom pravilu stupanj srodstva utvrđuje na način da se uzima u obzir broj poroda u obje linije, osim rođenja zajedničkog pretka. To znači da su npr. brat i sestra u drugom stupnju srodstva, jer su potrebna dva poroda (gledajući od zajedničkog pretka); bratići su u četvrtom stupnju srodstva, jer su potrebna četiri poroda (gledajući od zajedničkog pretka): rođenje njihovih roditelja, a zatim njihovo rođenje; ujak i nećak su u trećem stupnju srodstva, jer su potrebna tri poroda (porod ujaka, porod ujakove sestre, odnosno nećakove majke, te rođenje nećaka).